كان يا ما كان، في اتنين رجالة ماشيين في الغابة. واحد كان رفيع وطويل، وشرير كمان. والتاني كان تخين وقصير، وراجل جدع جداً. الراجل الطويل قال للقصير، "احنا اصحاب جامدين. لو في أي وحش جه، هساعدك." الراجل القصير قال، "طبعاً، احنا اصحاب جامدين. هنساعد بعض."

في الوقت ده، دب جه عليهم. الراجل الطويل طلع الشجرة بسرعة عشان يستخبى في الفروع ونسي وعده للراجل القصير. بس الراجل التخين مقدرش يطلع الشجرة. قال لصاحبه، "الحقني! الحقني! مش قادر اطلع. بص! الدب جاي!" الراجل الطويل قال، "لأ! لأ! لأ! مينفعش تقعد معايا. الشجرة مش قوية."

الدب كان جاي. الراجل القصير رقد تحت الشجرة، عامل نفسه ميت وحابس نفسه. الدب شم حواليه. الدب ميلمسش الميت.

بعد ما الدب مشي من غير ما يأذي الراجل القصير، الراجل الطويل نزل وسأل الراجل القصير، "الدب همس ايه في ودنك لما كان قريب منك؟" الراجل القصير رد، "الدب قالي متصدقش صاحب أناني زيك. وكمان قال إن وقت الشدة بتعرف صاحبك الجدع."
الراجلين كانوا   _   في القصة.
عمال اخوات اصحاب صيادين